
La agado estas en Phylace. 


DEKORACIO: 


Aleo kolonara; profunde, posi la kolonaro oni 
vidas boskon de cipresoj; meze en ĝi blankan 
maŭzolean tombkolonon; la fonon formas mar- 
aj ŝtonegoj kaj ora ĉielo de l okcidento. 

El la dekstra kaj maldekstra flanko eliras ĥoro 
de knabinoj; ili iras post la kolonaron kaj 
stariĝas ambaŭflanke de la tombkolono. 
Apogita per la brako ĉe la trunko kolona atend- 
as Aojdes. 


[atoj 


HORO 
Ĝis kiam ni apud la tombo 
funebre staros, 
ni obeemaj servistinoj ? 
La kordoloro de l reĝino, 
ŝajnas, eterne daŭros jam. 
Jen el kuŝejo ŝin funebran 
kondukas korĉagrenoj, 
kiuj senfundan larmofonton 
gardas, vekante rememorojn. 
Kaj jen vivplena, ŝi floranta 
la vivon rompas memmortige 
per plor' senĉesa kaj ĉagrenoj. 


LAODAMIA 


(eliras el la kuŝejo, en vesto purpura, tola, 
senpere altuŝanta la korpon, simila al mallarĝa 
vesto supreniranta ĝis sub la brakoj, falanta 
ĝis al la piedoj kaj kuntirata dekstraflanke de 
l supro ĝis la malsupro per dekdu agrafoj, meze 
kuntirita per la zono el gravuritaj arĝentaj cen- 
eroj; la brusto kaj la ŝultroj kovritaj per du li- 
bere falaniaj tolpecetoj (la koloro simila al „hea- 
nos“), altranĉitaj en la formo de kvadratoj, kiuj 
antaŭe sur la brakoj estas kunfiksitaj per du 
grandaj pingloj; la haroj longaj, korvonigraj, 
krispaj, plektitaj en kvar harligoj gracie kun- 
pinglitaj per orfolietoj haj grandaj pingloj kaj 
per rubandoj ligitaj sur la posto de l korpo; 
sur la brakoj — kelkaj braceletoj serpentformaj, 
spirale kuntiritaj, la piedoj estas en sandaloj, 
kies ĉirkaŭvolvantaj ligiloj atingas ĝis super ta 
genuoj, sub la sandaloj altaj lignaj koturnoj). 

Por mi jam mortis la Feliĉo 
Por ĉiam, — 

ĝi super amo fermis pordon 
la bronzan. 

Amato mia, vi karesoj, 

al vi sopiras miaj manoj, 

al la miela via buŝo 

sopiras buŝ' brulanta mia. 
Ho, kial Orkus vin forrabis, 
larmege plendas mia koro, 
sopiro nutras malfeliĉan, 
animo mia vin alvokas — 
por mi, ve, estas vi perdita. 
Por mi vi estis tago, flamo, 
mi estis roz' en brakoj viaj." 
Kial rapide tag' nubiĝas, 

kial jam ama flam' ne lumas? 
For rabas vin de mi ventego 
kaj roz' velkinta nun sekiĝas. 
Ho, kial Orkus vin forrabas, 
vundita plendas la animo, 

al vi dolore ĝi sopiras. — 
Por mi, ve, estas vi perdita. 
Flamplenaj viaj ĉirkaŭprenoj 
en sonĝoj tenas min revige, 
pasiaj briloj en okuloj 

al mi flamigas vangojn palajn. 
Revenu vi, ke por momento 
kun vi mi estu kunigita, 
revenu vi, ke por momento 
nun sola, larma sur kuŝejo 
mi reeksentu la dolĉegon 


d~ 


de mi kruele forrabitan. 
Ho, kial Orkus vin forrabas, 
ĉu min favoros pli la Dioj? 
Animon vian serĉas mia 

tra spac' infera de dezertoj. 
Sed scias mi -- mia animo 
al lit revenas nun malplena. 
La akvojn ja de Aĥerono 
ne vados mi kaj ne trairos. 
Ho, kial sort' min vundas tiel, 
larmegaj estas plendoj miaj; 
kun la sopir' edziniĝinte, 

mi scias: — estas vi perdita. 


(Si haltas momenton apud la maŭzoleo kaj apog- 
as la kapon ĉe la ĉarpentitaj ŝtonoj de l tomb- 
kolono; tiel staras ŝi dum ia tempo senmove). 


ilt 


ĤORO 

Malĝoja estas nia sinjorino, malĝoja sen 
la edzo kaj sen karesoj kvietigantaj kor- 
doloron, la karesoj de l edzo kaj de 
l' amato. 

Malĝoja estas via domo kun la konstru- 
itaĵo duonfinita; ne estas kovritaj per 
ŝtala tegmento tiuj alkovoj, kie karesoj 
devis vin dorloti kaj kunligi per amĉenoj. 


LAODAMIA 
(revenas en la ĉambron trankvila). 


ĤORO 
Ĉiutage vi forsendas la trompiĝintajn en 
siaj esperoj komercistojn; for vi resendas 

per oro borderitajn tapiŝojn kaj per oro 
ĉirkaŭforĝitajn kruĉojn por bonodoraĵoj 
kaj glatigitajn pladojn el verda ŝtono; — 
for naĝas la trezoroj ren sur nigraj 
boatoj, — — 

kaj vi restas sola. 


(La knabinoj kuntiras la kurtenon kaj la 
ĉambro fermiĝas; oni vidas nur tralumetantan 
bluan tagon). 


, 


te 


ui 


El tiuj landoj transmaraj vi jam neniun 
povas atendi, — 

kaj malĝoja kaj sopiranta vi estas, kiel 
tiuj, kiuj atendas. 

LAODAMIA 
(sidiĝas sur la kuŝejon). 
ĤORO 

Larmoplena rigardo via vagas super la 
marmoraj plataĵoj de l' ĉambro, kiel ne- 
buliĝinta rigardo de tiuj, kiuj vidas mal- 
fortan rebrilon de l' espero. 


. Manoj viaj, sopirantaj al karesoj, solaj 


plektiĝas ĉirkaŭ la gracia kolo kaj alprem- 
as la flamantajn vangojn; kvazaŭ rozo 
estas via vizaĝo. 


LAODAMIA 
(donas mane signon de senpacienco). 
ĤORO 
(eksilentas). 


(El post la kurteno aperas la kapo de Mojdes. 
La knabino, kiu lin rimarkis, alpaŝas al Lao- 
damia). 


SERVISTINO 


Jen, kiel ĉiutage, en la difinita horo, kiam 
falas krepusko... venas la kantisto. 
Li alproksimiĝas STRESO] haltante ĉe la 
unua sojlo. 
Jen li glora per elokventeco rakontista, 
flamas de deziro kanti al vi la konatan 
rakonton pri via edzo, 
kiel li estis heroa kaj kiel li pereis. 
La kantisto alĵetas ĉiutage novan strofon— 
kaj, ŝajnas, ke hodiaŭ ankaŭ li alportis 
la novajn. 

AOJDES 

(dume eniras). 


SERVISTINO 


Jen li jam staras ĉe mi servistino 

kaj vin per petegaj rigardas okuloj, 

ĉu nutraĵon vesperan al li vi permesos 
meriti. 

Li estas preta paroli... 


LAODAMIA 
(ne rigardante Aojdes'on). 
Vi venas ĉiutage, — 
do; kantu al mi rakonton longan, kiel ĉiu- 


tage vi faras, 
kiam kliniĝas la tago, — 


kaj kun la sonoj de via parolo falas 

krepusko. — 

Sed hodiaŭ alia en mi sonas kanto, 

ol ĉiutage. — — — 

Parolu do. 
(Oni eksidas; la ĥoro sidiĝas per larĝa duon- 
rondo sur la tero; Aojdes meze sur aparta seĝo. 
Vizaĝo lia estas bronzkolora, sunbruligita; la 
barbo nigra, krispa kaj kojnforme tondita; en 
la haroj estas enplektita duonronde branĉeto 
de freŝa laŭro, de kiu sur la nukon falas pur- 
puraj rubandoj; mallonga vesteto bronzkolora 
kaj blanka mantelo ĉirkaŭligita per rimenoj 
kaj drapirita; en la mano kelkaj kunigitaj fajj- 
diloj; lia masko ridas per la rideto de Ajgrnetoj). 

LAODAMIA 

(aŭskultas rapide; jen si leviĝas triumfante, — 
jen subite ŝi fariĝas malĝoja, malkvieta). 


AOJDES 


1. Paris, la Priamido 
El la kastelo Argiva 
rabis for al Atrido 
Helenon, edzinon del' reĝo 
kaj en la muroj Iljonaj 
ŝin tenis, amon trudante. 
2. Atrido plendis al frato 
al reĝo, la estr' en Mikenoj: 
„honto por ambaŭ ni estus 
ne venĝi la malhonoron; 
perfida fremda vagulo 
la gastajn leĝojn ofendis“. 


ai 


ui 


Tuj oni ŝipojn la nigrajn 
naĝigis sur akvan lazuron: 

sub blankaj veloj boatoj 

la marajn ondojn disigas. 

la hurteno oni vidas naĝantajn ŝipojn). 
Krioj trafendas aeron 

kvazaŭ dum birda forflugo; 
bruege svarmas ŝiparo 

ĉe bordoj ĉirkaŭvagante. 
Aŭlido ilin katenas, 

ĝis ilin maro forportos. 

En Delfoj estas en bosko 
Apolla templo profeta: 

Aĥajoj tie humile : 

aŭskultas la vortojn de l' dio: 
„Ruinoj atendas ljonon, 
vin—gloro kaj laŭro senmorta; 
kiu unua el ŝipo 

per vigla atingos eksalto 

la glebon de la Dardanoj 

kaj sablon piede ektuŝos, 

kasoj mortfalos“. 

„Li gloron plej grandan atingos 
per morto kaj tomb' akiritan“. 


Prolesilas ĝin aŭdas. 


(4ojdes konfuzita interrompas, ĉar dum la last- 
aj vortoj oni aŭdas Laodamian, kiu murmuret- 
as, kvazaŭ ŝi! parolus kun tu, kiu staras apud ŝi). 


LAODAMIA 


Kvankam karesas vortoj viaj, 
vi ion kaŝas en la koro — 

ridetas vi, sed jen subite 

la ridon vi haltigas. 

De l' viv' fadeno nur komencis 
sin disvolvi; 

ankoraŭ Kloto ne ekŝpinis 
unuan volvon. 


AOJDES 
Protesilas ne rapidas 
plendojn aŭskulti edzinajn; 
la glor' al li bruston flamigas, 
pli forta ĝi estas ol amo. 
„Gloro min, gloro atendas, 
mi devas landon forlasi, 
vin - amatinon restigi — 
edzinon plej karan kaj ĉarman. 
Pereos mi la unua —— 
min ne atendu“. 

LAODAMIA 

Ho, cielruĝo, 
kiu subiris 
sur maran fundon, 
ne veku vin maltrankvile 
el brakoj de Maljunulo. 
Se vi sur ondoj 
ree bruligos 
fajrojn de ĉielruĝoj, 
— vi nian fruigos disiĝon. 


AOJDES 
Li, sorton plendante, 
ĉe l amatino nokton pasigis, 


10. 


revante pri gloro, 
senmortaj laŭroj, 

per sola lia braveco 

for al herooj rabitaj — 
antaŭ Aĥajoj multnombraj, 
portantaj ferajn armilojn. 
Rapide nokto alkuris, 
venis la hor” de l' disiĝo. 


LAODAMIX 
Vi, ĉielruĝo, 
jam kuras rapide, 
ne aŭdas vortojn vi miajn; 
vestita en flugemaj 
nebuloj multekoloraj 
vi kuras for 
averti Nokton nigran, 
ke Sun' leviĝis, 
ke el sub ondoj 
fortaj ĉevaloj jam trenas 
ĉaron orbrilan 


Febus, vi juna! 
vi nin junajn disigas. 


AOJDES 


Jen lia ŝipo — unua 

alnaĝas al bord” malamika; 
sur sablon pont' estas ĵetita, 
Heroo al flug’ sin preparas. 
Simila al aglo, li supren 
eklevis la lancon kaj ŝildon. — 

Terura por la malamikoj 
li krias ardante per fajroj 
de Ares-de l' Dio batala. 
11. Jam siblas ĵetiloj; 
lin kovras nebulo da ili. - 
Li falis. — Rapide mortinton 
forportas la estroj — amikoj. 
12. Nigraj ŝipoj rapidas 
kaj sablojn surbordajn trafosas; 
kriegoj de korvaj aroj 
al Trojo pereon elgrakas. 
13. Flanke de bordaj sabloj 
Estro — Atrido 
tombejon al vi konstruis 
kun bataliloj de Heros. 
14. Per manoj de Nimfoj 
freŝe ŝiritaj de ulmoj— 
verdaj branĉetoj 
la tombon garde ornamas. 
Sed antaŭ ol urbon Tindaran, 
kreskante supren ekvidas, 
tuj velkas ili, sekiĝas, 
sed sube novaj radikoj 
freŝan akiras nutraĵon. 
15. Jaroj flugas... kaj plendas 
kun juna koro knabino. 
(Ĉi tie Aojdes leviĝas de la seĝo kaj kliniĝan.e 
al Laodamia, murmuretas amindume siajn 
proprajn vortojn, kiujn: li subaŭskultis autaŭe). 
AOJDES 
„Vi flamajn konas ĉirkaŭprenojn, 
en sonĝoj ili vin revigas, — 


ekkonu do okulajn brilojn, 

kiuj flamigas vangojn palajn. 

Restu kun mi, restu momenton: 

dolĉegon vi resentos...“ 
(Li volas paroli plu; Laodamia interrompas lin 
per gesto — ŝi jam antaŭe leviĝis, aŭdinte la 
unuajn somojn de lia lasta strofo,— nun $i 
turnas al li la kapon, — rigardas lin scivole, 
esplore, kun miro, kolero kaj malestimo). 


AOJDES 
(konfuzita foriras). 
LAODAMIA 


(staras ankoraŭ, ne povas liberiĝi de l abomen- 
sento; — ŝi forigas la horon). 


ĤORO 


(eliras riverencante laŭvice; Laodamia donas 
signon al la lasta knabino, kiu plej longe ŝancel- 
iĝas foriri, ke ŝi alproksimiĝu). 


LAODAMIA 
(sidiĝas; kiam la knabino alkuris, murmuretas 
al ŝi). 
KNABINO 
(forkuras “dekstraflanken). 
LAODAMIA 


Jam la rigard' malĉasta 

la kor-misteron trapenetras 

kaj sanktan fajron de l voluptoj 
senhonte malpiigas. 

Ho Hera! estu pli favora, — 


la sang' ruĝigas miajn vangojn, 
min hont' bruligas. 


Ĉi-nokte devas mi ankoraŭ 

al ombroj fari la oferojn, 

elvoki Sorĉon, Fortojn: 

ke la fantomo sonĝa mia 

venu forpeli la sopiron 

kaj min kun si forportu. 

(La knabino revenas kun Maljunulino). 


LAODAMIA 
(donas signon al Maljunulino, ke si alproksim- 
iĝu haj al la knabino, ke Si stariĝu tiel 
malproksime, ke la vortoj ŝin ne atingu). 
MALJUNULINO 
(alpaŝas al Laodamia, genuas antaŭ si; ĉirkaŭ- 
prenas Siajn piedojn). 
LAODAMIA 
Vi min obeas. 
MALJUNULINO 
Ekonomino estas mi 
en domo via, sinjorino. 
LAODAMIA 
Mi bedon al vi aldonas, 
sed nur silenti vi devas. 
MALJUNULINO 
Mi vin aŭskultas, Reĝino, 
kaj, kvankam malgraŭ la volo, 
mi silentos. 


LAODAMIA 


Mi bedojn tri al vi donos, 
sed silentu. — 

Bezonas mi tri mezuretojn 
de blanka tritika faruno. 


MALJUNULINO 

Sufiĉe ĝin havas grenejo. 
LAODAMIA 

Vi devas ĝin freŝe mueli. 

MALJUNULINO 


Mi mem ĝin tre zorge muelos. 


LAODAMIA 
Kruĉon da vin' kaj mielo 
preparu. Min bone atentu: 
samtempe, kiam krepuskos, 
vi en ĝardenon alportos 
plenajn kruĉojn kaj farunon 
kaj kaŝos ĉe la tombejo. 


MALJUNULINO 


Min oni rimarkos... 


LAODAMIA 


Ne; al mi antaŭe 

vi sendos la servistinojn 
laŭ ĉiutaga nia 

kutimo... 


MALJUNULINO 
Vi malĝojas. 


LAODAMIA 
Safidon venigos vi blankan 
kaj kune la nigran ŝafinon; 
ilin vi inter cipresoj 
kaŝos for de l’ tombejo, 
ligante al ŝtipo. 
MALJUNULINO 
Deziras vi maltrankviligi 
Mortintojn — teruro, frenezo! 
LAODAMIA 
Mi deziras la misterajn 
kordojn, kantojn resonigi, 
kiuj en animo mia 
per doloro, plendo sonas. 
Forlasita, forgesita — 
Iru for... 
(Maljunulino foriras). 
KNABINO 
(a/paŝas al Laodamia). 
Ĉu vi min sendos en urbon? 
LAODAMIA 
Vi tiel en urbon rapidas? 
KNABINO 
Tien por fruktojn alporti 
el patra ĝardeno 
vi sendas min ĉiutage; 
obea al via ordono 
la patron mi tie vizitas. 


LAODAMIA 
En urbo vi havas amaton? 


KNABINO 


Per fraŭlinec' min punu Hera! 


LAODAMIA 


Ne mensogu, — donacon mi donos 
al vi kaj via amato. 


KNABINO 


L'amato loĝas proksime 
de mia patro; — ordonu. 


LAODAMIA 


Do, iru; — kiam krepuskos, 

venigos al mi vi Eunoj'on; 

Sed nur memoru silenti; 

kaj kiam vi venos al pordo, 

atendu li apud la sojlo, 

ĝis ĉiuj foriros knabinoj 

kaj mi restos sola... 
KNABINO. 

(genuas antaŭ Si kaj ĉirkaŭprenas Siajn piedojn). 

Kiel surde ĝemas viaj vortoj. 

LAODAMIA 


Vi ridulino, estu nur kuraĝa. — 
Donu al li la nutraĵon: 
viandon, kruĉon da mielo, 

ĝis sata li estos. 

KNABINO. 
Ho, timas mi. 


LAODAMIA 


Poste kun la amato estu feliĉa 
ĉi - nokton; — revenos vi matene — 
ridu, mi estos por vi malavara. 


KNABINO. 


Vi sorĉojn volas veki nokte? 


LAODAMIA 
Amante nokton vi pasigos. 


KNABINO. 


Pereos vi — malfeliĉa. 


LAODAMIA 


Nur venigu Maljunulon. 

Mi faros, kion homa forto 

fari nur povas. — Rapidu. 
(La knabino forkuras). 


(Kiam la knabino malaperas post la kurteno, 
Laodamia kvasaŭ liberigita de la ŝarĝo de hom- 
aj rigardoj subite eksaltas de la seĝo, rektiĝas, 
levas paste la manojn supren kun la vizaĝo 
turnita al la ĉielo; poste, plektinte la manojn, mal- 
levas ilin larĝe disetenditajn; ŝi klinas la kapon 
komence tomete, poste pli kaj pli sur la maldek- 
stran mamon... la okuloj. fermiĝas, kaj sur la 
vizaĝo aperas ombro de laciĝo... 

Ŝi sidiĝas kun enuo sur la visaĝo... 

Apud ŝi sur la seĝo sidas la elirinta el sub la 

tero Enuo: figuro en nigraj vestoj alkudritaj 
sur blankaj ringegoj; $i sidas senmove kvazaŭ 
ŝtono, simila al statuo, apatia. 
La suno per oranĝkolora lumo rigardas tra la 
deklinita kurteno, falante per multkolora garbo 
en la angulon de la ĉambro, kie estas la eniro 
al la kuŝejo). 

LAODAMIA 


(malfermas la okulojn kaj rimarkas Enuon; kon- 
igante al si iom post iom ĝian ĉeeston, ŝi penas 
per la mano kvazaŭ forpeli la vidaĵon, poste 
senforte mallevas la manon; tiujn samajn mov- 
ojn faras Enuo). 


... Vi venis al mi kiel gasto; hodiaŭ kiel 
hieraŭ kaj antaŭhieraŭ kaj dum multaj 
antaŭe pasintaj tagoj.— 

.. Pli kara vi estas al mi hodiaŭ, fratino, 
ol hieraŭ, ol antaŭhieraŭ kaj ol dum la 
tagoj, kiuj jam forfluis, — 

Vi respegulas min en via vizaĝo, kvazaŭ 
mi estus duobligita — 

... Vi sidiĝas silenta kaj rakontas al mi 
longajn rakontojn per silento: — rakontojn 
mallaŭtajn, kiujn vi ŝpinas el miaj kon- 
stantaj kaj senŝanĝaj revoj kaj kiuj vagig- 
as mian malĝojan penson ĉirkaŭ mia 
kastelo... 

... kaj en la ĝardenon, inter la cipresojn, 
trala vojeto superŝutita per mara sablo — 
ĝis al la pordo de l' tombejo kaj trans 
ĝia fermita pordo. — 

.. Kaj per la penso vi kondukas min 
ĉirkaŭ la tombejo, tra la ĝardeno, tra 

kastelo mia al la duonombroj de l'ĉam- 
broj, kies mi konas jam ĉiun plataĵon 
kaj ĉiun ĉarpentitan ŝtonon. — 
Konstanta amikino de miaj pensoj, fratino 
sendisiĝa, — 

.. Vi alvenas ĉiutage en vespera horo, 
kiam la estingiĝanta radio disetendas la 
ĉarmkoloran tapiŝon en la angulo de l' 
alkovo, kie estas la eniro en la kuŝejon, en 
kiu mi ĝuis feliĉon kun mia edzo, 

... la feliĉon tiel rapide forkurintan, tiel 
senrevenan, — ĝiajn kelkajn momentojn, 
kiuj forflugis jam por eterne. 

. La radio ŝutas oran polvon sur la sojlon 
de l’ kuŝejo, —kaj mi estas sola. — 

Mi estis dorlotita ĉi tie en la ĉirkaŭpren- 
oj de l' edzo. 


Fratino kaj mia sinjorino, vi tenas min 
en viaj fortaj manoj, — 

.. La radio nebuliĝas en dispendigitaj 
polveroj kaj malaperas. 

Jen kaj vi malaperas, 

estingiĝas, kiel logilo de mallumaj nebuloj 


Mia penso petolas kun mi, — 

kaj malheligas la animon; enprofundigante 
ĝin en malĝojon. 

Animo mia flugpendas ĉirkaŭ mi, — 

la penso vagas, — kaj mi ne scias, kien ĝi 
celas. 


- 


(Leviĝinte, ŝi iras malrapide en la angulon de l' 
ĉambro al la radio, kiu malaperas ktam $i ĝin 
atingas. 

Eniras Dormo: junulo kun flugiloj, en vesto 
transpara sur la nuda marmorblanka korpo; 
la kapo de l junulo estas kovrita per orhelaj 
bukloj; liaj vestoj ŝanĝiĝas en siaj koloroj, kiuj 
ĉiumomente mallumiĝas. 

Dormo interkompreniĝas kun Enuo, kiu sen- 
disiĝe sekvas Laodamtan. 

Enuo malaperas sub la teron. 

Dormo alpaŝas al Laodamia de l malantaŭo kaj 
frapetas ŝin per bastonetoj el papavaj trunkoj; — 
altuŝinte ŝian frunton kaj tempiojn per trunketo, 
ĝt albelas ŝin per manmovoj ree al la lito, kie 
Laodamia sidiĝas post tom da tempo). 


LAODAMIA 
Jen vi alproksimiĝas alloga, di-simila—dis- 
donanto de l' eterna ripozo. 
.. Mi rekonas vin kaj vian proksimecon 
de la silento kaj duonombroj, kiuj vin ĉir- 
kaŭas. 
„. — Jen vi staras apud mi, ĉe mia 
kapo, kiun mi klinas humile: 
Papavaj estas tiuj trunketoj kaj iliaj frukt- 
aj kapetoj — maturaj kaj jam sekiĝintaj; 
skuataj en viaj manoj ili bruetas, plendas. 
Miaj tempioj aŭdas ilian bruon, 
kiu estas kvazaŭ bruo de maraj ondoj, 
rapidantaj al bordaj ŝtonegoj. — 
Miaj okuloj estas jam duonfermitaj. — 
Bruas la ondoj de malproksimaj maroj, 
al ŝtonegoj, al ŝtonegoj, al bordo.... 

Jen la sablan piriton forportas la ondoj; 

ĝi kraketas traŝutata de miloj da manoj: 

bruas la aro de Nereus'aj filinoj; 

plektiĝis la brakoj de la nimfoj. 

Jen el malproksimo, el grandaj maroj 
alkuras flugantaro de Okeanidoj: — 

jen ili diseriĝas rebatitaj de la bordo. 

Ekkrako, bruo.... 

(subite pli laŭte, pli kompreneble). 

— Kaj vi alvenis dormigi min per la bruo 

kaj murmuro de akvoj... 

Mi alkutimis al vi — elsendito de misteraj 

fortoj.... 


(pli mallaŭte) 


Min dorlotas via ĉirkaŭprenanta brako: 
Dormo, Dormo... mia mondo, — 


Amato mia! 


(La horo trapasas la ĉambron kaj vidas Laoda- 
mian dormiĝantan; ĝi alproksimiĝas, rigardante 
ŝin unu momenton; — la knabinoj disiras en la 
ĉambro. — La proksimeco de Dormo agas sur 
ilin, kaj post momento de intermurmuretoj ili 
kuŝiĝas dormemaj sur la teron apud la kurteno 
kaj ekdormas. 

Dormo alvokas Inkubon. 

Inkubo (Onejros) deflugas el la aero en for- 
mo de timigilo grizkolora, kun membran- 
havaj flugiloj. de nokta papilio, ornamitaj de 
strangaj zigzagoj; kun granda papilia masko 
sur la kapo kaj maltrankvilaj blankaj okuloj; 
laŭlonge de la supervesto — purpuraj strioj. 

Dormo interparolas kun Inkubo, montante la 
dormantan Laodamtan; poste li foriras post la 
blankan kurtenon, dekninante ĝin iomete; — la 
foriron de Dormo la dormantoj montras per 
malgrandaj ekmovoj. 

Inkubo, leviĝante en la aero super la dormantaj 
knabinoj, elvokas vidaĵojn sur la kurteno. La 
kurteno kuntirata dekliniĝas: 

La sonĝo de Laodamia prezentas sin kiel viva 
sceno, lumanta per bluaj koloroj: 

Sur la fono de safira maronaĝas antaŭen granda 
ŝipo kolorigita ruĝe kun disvolvita velo, ĝi naĝas 
inter ĵetiloj kaj sagoj, ĵetataj de taj nevidataj 
manoj. Sur la ŝipo staras armitaj batalistoj, 
levante supren la ŝildojn kaj lancojn. 

Sur la antaŭo, ĉe la fronto del ŝipo staras juna 
heroo kovrita de ora armilaro kaj tenas supre kelk- 
ajn ponardegojn; sur la maldekstra brako li 
havas ŝildon forĝitan per najloj. 

Tra la ponteto, kiun oni ĵetas sur la bordon, 
dekuras la heroo, flugante kvazaŭ blinda kontrati 
la ĵetiloj kaj sagoj. 

Neniu sukcesas lin sekvi; la homoj sur la ŝipo 
tuj suprenlevas la ponteton kaj retiras ĝin sur 
la ferdekon. 

Protesilas estas fortranĉita, lasita sola; — oni 
aŭdas bruon de Pbatalo, la heroo falas). 


LA VOĈO DE PROTESILAS 
Laodamia, Laodamia! 


(La homoj starantaj sur la ŝipo levas danke la 
manojn al la ĉielo. Enla malproksimo oni vidas 
multajn ŝipojn naĝantajn antaŭen). 


LAODAMIA 


(ĵetas sin maltrankvile dum la dormo) 


Vin nubo kovras da ĵetiloj! 
Haltu! 

Post vi retiras oni ponton! 
Perfido!!! 

Helpon! helpon! 


Ah... Profetaĵo! 
LA VOĈO DE PROTESILAS 
(malfortiĝanta) 
„. Laodamia !... 


(Tra la ĵetitaj pontetoj multaj herooj suriras la 
bordon; oni aŭdas bruadon de popolamasoj). 


LAODAMIA 


(deŝoviĝas el la lito; duongenuas sur la planko, 
kaj ektuŝinte ĝian malvarman plataĵon, rekon- 
sciiĝas, — ĉirkaŭprenas per la manoj siajn harojn 
kaj ambaŭ tempiojn kaj rigardas per larĝe 
malfermitaj okuloj antaŭen.— 

La fantomoj malaperas kaj la murmuroj eksilent- 
as La kurteno kuntiriĝas. Laodamia rekt- 
iĝas, kunvolvas la harojn sur la posto de l kapo, 
prenas malpezan horpkovrilon kaj antaŭ ol 
ĉirkaŭvolvi per ĝi la kapon, Si iras kun tiu ĉi 
komencita gesto kelkajn paŝojn antaŭen al la 
maldekstra pordo. 

Tra la fermita bronza pordo de la maldekstra 
flanko iras tiun saman vojeton ŝin renkonte 
Hermes, nuda en mallonga mantelo malsupren- 
falanta de la brakoj, en ĉapelo ornamita per flug- 
iletoj, kun kaduceo en la maldekstra mamno. Li 
haltas, kiam Laodamia lin rimarkas. 

Hermes staras rekte, senmove. . 
Laodamia staras kvazaŭ hipnotisita de P vidaĵo, 

jenante en la manoj la kovrilon malproksime de 
la vizaĝo, kaj iras per duonmovo). 


LAODAMIA 


— Malĝoja mi estas virino, edzino de 
l' heroo Protesilas. 

— En via figuro, elsendito de l' infero 
mi rekonas la kurieron de l’ subtera tri- 
regno: 

— Vi antaŭkuris la nokton kaj perfortigis 
la pordistojn de Hades, kaj jen vi staras 
antaŭ mi, lertmovema, kun la terura kaj 
potencula serpentbastono en la mano. 
— El viaj okuloj malproksimvidantaj mi 
legas ne aŭditan jam de centjaroj sciigon 
similan al sonĝaj fabelaj — kiu por mi 
per via ĉeesto fariĝas viviga kaj feliĉiga: 
— jen estas miaj larmoj,—vi diras al mi, 
jen la plendo de mia amo, sopiranta 
al ĉirkaŭprenoj, jen pertisteco en la dezir- 
ado de voluptoj kun la edzo, kiun mi 
ekkonis,... la volon de Orkus neinklinan 
al kompato, ili trapenetris per granda 
kompato. 

— Vi—elsendito radianta per feliĉigonta 
min ordono ŝajne volas promesi al mi, ke 
mia edzo revenos al mi por kelkaj mo- 
mentoj... 


HERMES 


(per malrapida movo de la dekstra mano klinas 
al si sian serpentforman bastonon). 

PROTESILAS KAJ LAODAMIA. — 4 z y 
UTA Boro KUO LI 


95, Mi 


LAODAMIA 


— Filo de Maja, kiu distranĉas la mallum- 
on de Nokto per sia serpenta, terure 
kunplektita bastono — 

— jen, kiam la nokto kovros per nigra 
tavolo la bordojn de Phylace,... 

vi alkondukos el sub la tero lin mem, so- 
pirantan al mi, — kiu lin deziregas. 


HERMES 


(malaperas) 


LAODAMIA 


(Staras en tiu sama movo mallongan momenton, 
poste transiras el la ridetanta konsiderado en 
vivan ĝoĵon, gajecon ĝis ŝi eksplodas per rido 
kaj deturninte sin vigle, rimarkas la dormant- 
ajn knabinojn, al kiuj ŝi alkuras vekante ilin; 
la ekvekitajn ŝi amasigas ĉirkaŭ si sed pro la 
troa ĝojo $i ne povas elparoli eĉ unu vorton; 
nur ridanta kaj feliĉa ŝi montras per gestoj, ke 
oni devas ornami per floroj la loĝejon). 


ĤORO 


De kie venas tiu ĝojo, 
kaj vi subite 
ornami volas la kuŝejon? 


LAODAMIA 


Jen min aŭskultu servistinoj: 
mi kronojn plekti 
deriras nun, 


ĤORO 
La goj’ heligas vian frunton. 
De kie venas 
la gajeco 
kaj ruĝo kovras vangojn viajn? 


LAODAMIA 
De l' koro voĉ’ min vokas ĝoja; 
gaja per, koro 
mi vokas gaje: 
al kronplektado servistinoj! 
ĤORO 
Vin de la koro voĉo vokas; 
ĉu ĝi ne trompas?... 
Ĉu ne allogas sort’ perfida 
sur trompan vojon vin?... 


LAODAMIA 
Hej, servistinoj la obeaj, 
en bronzaj ingoj la kandelojn 
bruligu... 


ĤORO 
Krepusk' jam falis, 
la tag' kliniĝas 
al' ombr', — al nokt’. 
LAODAMIA 


De mia koro 
turmentoj longaj 
al fin' alvenas jam 
(kun la ĥoro $i iras al la antaŭo de l scenejo). 

Al flamanta fajr', 
en kuprajn pladojn, 
ĵetu cipresojn, 
mirron kaj linon 
ke el varmega fum' 
flugu reviga sorĉ' 
de l Dorma sonĝ’! 


ĤORO 
La Dormfantomoj ŝin turmentas 
Larvoj kaj Nokt’. 


LAODAMIA 


Vidaĵoj harpon alagordas: 
Erosa fort'! 


(La parto de la horo plenumas la ordonojn de 
Laodamia; la dua parto alportas por ŝi mul- 
tekostajn kol-ornamojn, orelajn ringojn, kap- 
ornamojn, sonon, cirkaŭligaĵojn, parfumojn, bon- 
odorĵajon). 


LAODAMIA 

Sur nigran la graniton“ 
falu rozpluv' odora... 
For la tagiĝo pala 
kun ruĝ’ matena 
for! 
Haltu ĉevaloj Febaj! 

Eros! Eros!... 
Ŝiru el ĝardeno branĉetojn hiacintajn, 
ŝiru branĉetojn jasmenajn; 
kufojn blankajn ekflorantajn 
en faskojn plektu vi kune! — 

Florojn!... ĝis sato! 
Eros! Eros! 
kusenojn kovru miajn per skarlato 
kaj lanojn sternu molajn 
por ke alvenu sonĝ’ reviga. 


(La knabinoj dume ornamas per floroj la cam- 
bron kaj la kusejon). 


LAODAMIA 


Eros, Eros vi mia, 

ho, aminfano, 

deflugu al mi 

por ornami 

per florgirlandoj odoraj 
kaj kronoj 

la liton de l amatino 
en sopiro velkanta. 

En koron mian penetris 
la sago via, la ora. 


ĤORO 


(foriras, fininte la ornamadon de l' kuŝejo kaj 
riverencas laŭvice; 

Laodamia forkondukas per rigardo ĉiujn knab- 
inojn kaj al ĉiuj ridetas adiaŭante; laŭvice for- 
iras ĉiuj. Venas nokto lumhela. 

La blanka kurteno disiĝas je la tuta larĝo de 
l ĉambro; oni vidas la kastelan ĝardenon, la 
cipresajn aleojn, meze—la tombejo de Protesilas, 
turnita antaŭen kun sia tombholono; profunde, 
malproksime—la muro ĉirkaŭanta la ĝardenon; 
ŝtonegaj bordoj, — maro; apud la sojlo ekstaras 
Maljunulo, kiu sidis tie kaj atendis). 

MALJUNULO 


Vi min alvokis, kara ido, 
veni ĉi tien. 

Jen estas mi, reĝino mia, — 
sklav' via kaj zorganto 

el lando via malproksima. 


LAODAMIA 
(enpensiĝinta) 

Jes, malproksima... 

Zorgant' de miaj junaj jaroj, 

mi vin salutas. 
MALJUNULO 

Vi petis, ke mi venu... 

Pri vi mi timas. 
LAODAMIA 


Pli ol iame mi sentas min forta; 

nur arton bezonas mi vian; 

vi scias elvoki la ŝorĉojn. 
MALJUNULO 


Infano, ĉu punon ne timas vi dian? 


LAODAMIA 


Nur nun mi havas la kuraĝon. 
Antaŭe timo min penetris 
kaj pens' pri ŝorĉoj min tremigis, 


Al vi mi havas nur konfidon. 


MALJUNULO 


El via lando mi trenis min ĉi tien 

en la tag' de via edziĝo, 

kiam forrabitan el la patra domo 

via amato kaj edzo forportis vinen Phylace. 


LAODAMIA 


La tag' de mia edziĝo! 


MALJUNULO 


Via patro kontaŭaal ĝi 
baris al vi per malbeno 
reiron... 


LAODAMIA 


Tien pri mi forportu la rakonton 
kun lasta mia la saluto 

por mia hejm' kaj via land', 

en Jolkon, kie Peleido — 
Akastos reĝo naskis min 

por suferado kaj turmentoj. 

Min tombo jam atendas... 


MALJUNULO 
.. Min petis vi alveni. 


LAODAMIA 


En song’ min vokis iu; 

nomo mia kelkfoje estis ripetita 
de voĉo, kiu kvazaŭ eĥo sonas 
en la memoro. 

MALJUNULO 
De mi kor' via kaŝas la sekreton?... 


LAODAMIA 
Mi vian volas aŭdi profetaĵon. 


MALJUNULO 


Mistera mia profetaĵo pelos 

el koro via la lastajn esperojn, 

do ilin ne postulu: 

la vortoj surdaj estos por la koro. 


LAODAMIA 


Min la deziro mistera ardigas... 
Vin mi faros libera. 


MALJUNULO 


Ho, ne petolu kun sorto, 
ne ludu tiel facilanime 
kun jura vivo. 


LAODAMIA 


Nun mi kompenis jam sorton mian: 
turmentoj nur kruelaj 
atendas min. 

Amon mi vidis oferitan 

al vana glor’ de himnoj. 
Al mi do restas nur sopiri 
al frua mort’. 


MALJUNULO 


Hejmen al patro iru humila 
kune kun mi — nun jam libera. 


, 


LAODAMIA 
Al tomboj ĵuras mi la amon, 
for patro, kiu min malbenas! 
MALJUNULO 


Kor' mia saltas de teruro: 
forgesas patron la filino, 
al li malbenon sendas! 


LAODAMIA 


La patr' forgesis min antaŭe. 


MALJUNULO 


Plend' menson vian erarigas. 


LAODAMIA 
Mi malfeliĉa volas ĉi-nokte 
feliĉon ĝui amante, 
ke post disiĝo longedaŭra 
al mi deflugu Hermes 
kaj l edzon alvenigu. 
Ofer' de lakt', miel' kaj vino, 
ofero de faruno blanka 
devas farita esti. 


MALJUNULO 
Inferaj fortoj vin bruligas. 


LAODAMIA 


Vi konas ja misterajn fortojn. 


MALJUNULO 


Por vivo estas vi perdita. 


PROTESILAS KAJ LAODAMIA. — 5. 

LAODAMIA 


Min fortimigos nek malbenoj 
kaj nek minacoj de l' infero. 


MALJUNULO 
Vi freneziĝas, malfeliĉa. 


LAODAMIA 


(montras per la mano la tombejon). 


Jen estas preta la ofero; 

sed kion fari, diru laŭvice, 

kiajn donacojn meti antaŭe, 

ĉu pan-donacojn? 

Kaj kion verŝas oni antaŭe, 

ĉu lakton, aŭ mielon, 

antaŭ ol sango satenutros 

la vag-animojn? 

Kiel rekoni, diru, la edzon inter la ombroj? 


MALJUNULO 


Vi tremas. — — — — 


LAODAMIA 


Kiam la rito estos finita, 

vi al la pordo iros ĝardena, 

kiun mi mem ĉi-matene lasis 
malfermita... 

tie ĉiutage sur rokoj aLa rigardas mi 
la maron: 

. el tiuj landoj alvenigis min boato por 
mia fest' edziĝa. 


En la haveno vi trovos grandan boaton 
kaj du servistojn—vilaĝanojn. 
(ŝi? detiras de la brako la edziĝan ringon kaj 
redonas ĝin al li). 
Vi montros al ili tiun ĉi koralon enkadr- 
igitan en ora ringo. 
Ili forveturigos vin malproksimen — 
al via kaj mia patrujo. 


MALJUNULO 
Tie estas miaj filoj kaj nepoj; 
mi dankas, reĝino. 


(Laodamia kaj Maljunulo iras profunden kaj 
stariĝas apud la tombejo). 


MALJUNULO 
Kavigu per tranĉilo 
teron laŭ long’ kaj larg’ 
kaj verŝu en la kavon 
glason da vin’, 
pokalon da mielo, 
de l fonta akv'—kalikon 
kaj supren per faruno 
kovru l oferon tutan. 
Tiam vi preĝojn tri 
kun petoj kaj jeĵuroj 
komencu por ke ombroj 
vekiĝu en la tero. 
— Kaj preninte ŝafidon blankan, ĉastan, 
vi turnos ĝin frunte al Erebo, — kaj tranĉ- 
os ĝin, 
ke la nigra sango tuta elfluu en la sulkon. 

— Kaj poste preninte ŝafinon nigrolanan, 
ĉastan, vi turnos la beston frunte al 
Erebo, — kaj tranĉos ĝin, 

ke la sango nigra tuta elfluu en la sulkon. 
— Vi mem deturnu la okulojn de la ofero 
kaj la manojn etendu super ĝi. 


(Kiam li parolis, ŝi faris ĉion, kion li ordonis; 
animoj alflugas el sub la tero kaj rondiras 
2trkaŭ la kavo). 

LAODAMIA 
Vidu, vidu, kiel ili 
ploregantaj sopirantaj, 
ombroj junaj kaj maljunaj, 
knaboj, viroj kaj virinoj 
kavon are ĉirkaŭflugas; 
ŝimo brilas en l' okuloj — 
ili klinas sin al kav', 
avide trinkas; 
— la edzon mi ne vidas 
eble forestas li? 
Antaŭ alveno lia 
fremdaj eltrinkos sangon! 


MALJUNULO 


Kuraĝe prenu vi palison, 
la fremdajn pelu for. 
LAODAMIA 
Vane, tuj ili reaperas 
per grandiĝanta aro 
kun siblo, sifl' kaj bruo. 
La edzon mi ne vidas, 
eble forestas li? 


Trompis min song, — 
nur fremdaj nutras sin animoj. 


MALJUNULO 
Hejmen revenu malfeliĉa, 
senfrukta la sorĉado: 
ne venas via edzo. 


LAODAMIA 
Vane animon la animo 
serĉas rompante la misterojn, 
ne timas punon mi; 
mi — malfeliĉa, ho malfeliĉa. 


MALJUNULO 
Ho ĉesu plori, ĉesu ĝemi, 
senfrukta la sorĉado. — Mi iras for, 
ĉambron revenu, aŭdu averton: 
plor' via nur turmentas lin; 
animo lia mallibera 
de plend' senĉesa kaj de larmoj 
flugas tra spacoj de l' infero 
jen reiĝante, jen mortante; 
ĉirkaŭvagigas in sopiroj 
de l' sanktaj boskoj ĝin forpelas. 


iMaljunulo foriras en la ĝardenon; oni vidas 
(zel li malproksime trapasas la pordeton, post, 
kiu li malaperas). 


LAODAMIA 
(apogita ĉe la tombejo). 
De l' sanktaj boskoj ĝin forpelas 
senĉesaj miaj plendoj larmoj; 

ĝi ĉirkaŭvagas de sopiroj 
jen reiĝante, jen mortante. 
Ho, estu do mi malbenita, 
al plor' kaj plendoj oferita, 
sed la anim' amata, kara 
al mi aperu por momento 
jeĵure elvokita. 


Ploranta $i staras apud la tombejo, —iom post 
iom eksilentas ŝiaj larmoj kaj ĝemoj, ŝin tra- 
penetras timo... terurigita ŝi ĉirkaŭrigardas 
duonmove, kiel ekregis ĉirkaŭe silento kaj aperis 
noktaj nebuloj. 

Tra nebuloj lumas la luno sur la tutan ĝardenon. 
La tombejo malfermiĝas per malluma profund- 
aĵo. Eliras Hermes alkondukante ĵe la mano 
Protestlas'on. Protesilas iras kun la klinita 
kapo, kovrita per heroa vesto: brilanta armilaro 
kaj kiraso, bronza zono, kaj tibi-ŝirmiloj. Her- 
mes redonas la manon de Protesilas en la manon 
de Laodamia kaj ĵoriras, malaperante en la 
ĝardeno). 


LAODAMIA 


Jen estas mi — edzino via 
kaj vi estas mia. 


Kiraso via poluras 

kaj brilas kasko, zono kaj ponardo; — 
same bela vi estas, kiel antaŭe, 

nur la vangoj estas palaj. 

Nigraj okuloj viaj rigardas min per mal- 
lumo de nokto; 

vian frunton kovras nigraj harbukloj; sur la 

tempioj — nigraj harbukloj kuntiritaj per 
oraj ladetoj... 

nur via frunto estas blanka, kiel la ŝtonoj 
de l' tombejo; 

via frunto estas trankvila, kiel la tombo 
kovrita per marmora plato. 

Nek kvieto, nek maltrankvilo 

lumas sur via frunto 


(si metas ambaŭ manojn sur la brustkovrilo ae 

Protesilas). 
Jes, ĝi estas via kiraso multfoje zigzage 
forĝita per oraj najloj kaj ringaj radoj; 
en ruĝa rezino estas trempitaj la arte 
plektitaj hartuberoj sur via kasko — la ha- 
roj de l' cevalo, kiun vi mem kaptis en la 
larĝaj herbejoj de Ptelea, en la kampoj 
bruantaj per densaj kaj altaj herboj. 
Jen la mirinda zono, kontraŭstaranta plej 
fortajn ekbatojn kaj eĉ la ĵetilojn de 
Apollo — la donaco de mia patro. 
Heroo, jen vi staras antaŭ mi fama kaj 


glora. 
PROTESILAS 

(altuŝas ŝian frunton per la mano). 
LAODAMIA 


Via mano estas blanka kaj malvarma; 
vi venas el malproksimo... 

al mi — via edzino sopiranta al vi, 
avidanta viajn ĉirkaŭprenojn. Edzo mia, 
vi lasis min sola en miaj junaj freŝaj jaroj. 

Nun Gloro revenigas vin al mi. 
Ĝi karesiĝas en la briloj de via kasko, 
de via kiraso; nur la brilo de viaj okuloj 
estas duonombrita, nur viaj vangoj estas 
palaj. 
(Si altuŝas ambaŭmane per la fingroj lian 
vizaĝon). 
Via vizaĝo estas malvarma. 
Vi venas al mi el malproksimo. 
De via larĝa brusto, 
de via koro atingas min malvarmo, 
de kiu rigidiĝis miaj brakoj. 
PROTESILAS 


(etendas al ŝi la manon). 


LAODAMIA 


La koro haltas en mi, avide mi aŭskultas, 
ĉu via koro batas.... 
Via koro silentas... 

(si falas en la ĉirkaŭprenon de Protesilas). 
Ho amu, karesu, dorlotu vi min... 
ho kiel longe mi estis sola, ho kiel longe... 
la “vortoj de amo velkis neelparolitaj 
sur miaj lipoj. 
Ho alpremu mi per la brakoj, ĉirkaŭprenu 
varme... 
Ho dolĉo.... 
Ho kiel longe, kiel longe vortoj 
de amo estis por mi kvazaŭ mok-vipado.... 
Vi revenas el la milito..... 
Vi revenas al mi. 

PROTESILAS 
(ĉirkaŭprenas sin). 

(Ŝi svenas en la brakoj de Protesilas, falante 
per la frunto sur la metalon de lia kiraso; —kaj 
tuj rekonsciiĝas). 

Kiel surde respondas al mi via kiraso, — 

kvazaŭ ĝin ne plenigus viva brusto kaj forto 

heroa;—en vanaj sonoj perdiĝas miaparolo. 

Vi estas ja viva,— vi staras apud mi. 


PROTESILAS 
(klinas al ŝi malrapide la kapon). 
LAODAMIA 
Via vizaĝo brilas svenante, 
ĉu arma ĝi estas rebrilo?... 
La okuloj — kvazaŭ nigraj profundaĵoj,... 
Mi eniras en iliajn abismojn. — 
Nokto, — miaj pensoj estingiĝas. 
PROTESILAS 
(kisas sin). 
LAODAMIA 
Mi kisis vian glacian buŝon; 
malvarmo eniris en mian bruston; — 
animo mia svenas de la kiso 
kunigita kun la via: 
nun mi estas tiu, kiu ne sciis antaŭe 
1. Antaŭ mi estas abismoj, 
mallumoj nepenetreblaj. 
Malproksime vagas nebulaj fantomoj... 
lli miksiĝas, plektiĝas per ringoj kaj 
malaperas malfermante lumojn... 


), 

La lumoj postkuras unu la alian,... vestiĝas 
per nebuloj, vetkuras brulante, — 
malproksimen de mi kaj dronas kiel ombroj, 


Mi eniris en la Eternecon. 

Jen rivero, jen respegulantaj akvoj, kiuj 
post mi sin trenas en nokton; mi trairis 
jam grandegajn spacojn da ili; 

sufokanta nebulo vagas super tiuj ĉi akvoj. 


. Sub la mano mi sentas graniton, Ŝtonon, 


rokon netrapenetreblan, 

jen mi altuŝas ilin per la mano, — mi 
sentas premegon, miajn brakojn mi ne 
povas jam disetendi, — ŝtonegoj, 
ŝtonegoj... ili plenigas la tutan vojon... 
mi devas iri.. post mi, antaŭ mi iras 
nekonatoj,—Eterneco.... 


4. Jen la pordegoj, triumfaj arkoj ĉarpentitaj 


. 


el laktoblankaj ŝtonoj; ĉu per tiu ĉi vojo 
Helios rulas sianoran ĉaron irante ripozi?... 
Pordegoj sennombraj, — konstruaĵo de 
! centmanaj gigantoj... 

... Jen mi trairas la lastan 


Lazuro, lazuro.... dormemo.... 

Mi scias, ke mi devas iri antaŭen, antaŭ- 
en.... sed la dormemo de lazuroj fleksas 
miajn genuojn kaj la manoj premiĝas al 
la vizaĝo kvazaŭ por dormo.... 

Ripozi nur por momento,... Eterneco... 


6. Herbejo, herbejo,... oceano da oraj flor- 
etoj... herbejo sen fino, — 

kiuj estas ili, similaj al mi, kiuj balanc- 

iĝas super la floroj?— 

Kiel granda estas la mondo. 

Ĉu ili kolektas florojn? — ne ili nur en- 
spiras la florodoron; kia agrabla, viviga odoro... 
ĝin mipovas do ankaŭ enspiri,-—mi estas inter 
ili... Resti.... 

Jen mi estas sur tiuj ĉi oraj herbejoj kaj 
ŝajnas, ke mi estas ilia ido, kiam mi vidas, ke 
la animoj de mortintoj revivigitaj de interpa- 
rolo promenas libere... 

Tio estas la estonta mondo kaj mi ani- 
mo en ĝi. 


Kies brakoj altuŝas miajn femurojn kaj 
kolon mian alpremas al sia brusto?... 

Ĝi estas vi—mia amato, edzo karesita! 

Restu do ni kune jam nedisigeblaj... 

REO Tie en Phylace, kien vi forveturigis 
min forrabitan el la patra domo,... tie mi estis 
sola, vane vin atendanta, sed tie ĉi, tie ĉi vi 
estas kun mi amanta kaj obea. 

Mi estas kara al vi, kiel neniam antaŭe. 

... Tie en Phylace, kie vi konstruis domon 
por ni, palacon el marmoro kaj bronzo, el fagaj 
ĉervonoj kaj abiaj traboj bele ĉarpentitaj, 
estis nia amo dolorplena — 

... Kaj tiom da larmoj kaj maldolĉo su- 
fokis mian gorĝon kaj spiron, —ĝgis fine hodiaŭ 

mi ree sentas en la buŝo dolĉon kaj spiras arom- 
on, ke mi atingis la feliĉon. 

Kara mia, jen nian amon rigardas herooj 
kaj knabinoj, rigardas reĝoj, kiujn mi konas el 
la rakontoj de mia zorgantino kaj el la instruoj 
de l' patro, — rigardas tiuj, pri kiuj al mia 
patro, kiam li estis infano, rakontis liaj zor- 
gantinoj kaj iliaj gepatroj. Jen preteriras nin 
tiuj, pri kiuj oni iam kantis al mi; — mi mem 
kantetis al mi tiujn kantojn kaj miaj servist- 
inoj kaj samaĝulinoj akompanis min sonigante 
la kordojn el ŝafidaj intestoj, kiuj estis ĉirkaŭ- 
volvitaj sur la kranio de nigrokorna bovo... 

Sed tiu ĉi kordsonado sub la manoj de 
miaj samaĝulinoj estas jam por mi malproksi- 
ma, mi jam forgesis ĝin... 

... Jen tie—en Phylace ĝi restis kaj duon- 
voĉe vagas en la ĉambroj kaj min reĝan fil- 
inon kaj reĝan edzinon jam ne lulos al dormo 
sur purpuraj kusenoj, sub tukoj el belornam- 
itaj teksaĵoj surŝprucigitaj de aromaj balsamoj.... 

Ĉar la tempo de sonĝoj jam finiĝis por 
mi kaj mi eniris en la Eternecon — — — — 


(Ĉirkaŭprenante per la manoj ŝi kaptas nur mal- 
plenecon trifoje Si penas ĉirkaŭpreni la ombron 
de Protesilas, kiu malaperas inter cipresoj en la 
ĝardeno). ; 

(El la ĉambro eliras Horo kaj ĉirkaŭas Lao- 
damia'n). 

HORO 
Ridet' ĝojigas vian buŝon, 
brakon etendas vi volupte, 
kion vi kaptas, ĉirkaŭprenas...? 


LAODAMIA 
En spaco svenas miaj manoj, 
de amdeziroj ardas korpo. 
ĤORO 
Sed kiun vidas vi proksime, 
ke la okuloj ame brilas, 
la brakoj dronas en la spaco? 


LAODAMIA 
Vane etendas mi la brakojn 
al la fantom’ neatingebla; 
en aerondo dronas manoj. 


HORO 
Forflugis jam rideto — 
flamas nur rozaj vangoj; 


vane sin levas manoj viaj: 
nenion kaptos vi. 


LAODAMIA 


Ĉirkaŭas min nur trompaj logoj, 
forflugis la rideto; 

restis en buŝo mia 

nur vorto de deziro; 

nenion kaptas mano, 

la brako dronas en la spaco. 

ĤORO 
Malgoje klinas vi la kapon, 
la frunton kovras ŝvit' malvarma, 
svenas la voĉo, la vangoj—palaj, 
nur flamo brilas en l okuloj. 


LAODAMIA 
La koro tremas de teruro: 
min erarigis trompaj logoj 
la vid’ ombriĝas, paliĝas vangoj, 
la frunton kovris ŝvit' malvarma... 
ĤORO 
Sopire klinas vi la kapon, 
doloran kovras la vizaĝon 
vual' el nigraj haraj bukloj. 


LAODAMIA 


Vane etendis mi la brakojn 
allogan ombron alpremante; 
trifoje kaptis ĝin la manoj, 
sed vane ili sin etendis, 
tremante de voluptoj. 


(Ĉi tie ŝi iras al la antaŭo de / scenejo, post 
ŝi — la horo). 

Vi blankan metu la kovrilon 
sur miajn nigrajn buklojn, 

ke tiu vasta longa vesto 
forkaŝu min de l' mondo. 
Trompita en la amdeziroj 
Harpiajn sentas mi la ungojn 
vundantajn koron mian; 


ke dezirtremojn, 

P animon plenan de teruro mi kaŝu for, 
ke nur mi mem sub la kovrilo 
rigardu plendon, larmojn miajn, 

ke kun doloroj kaj suferoj 

de nun mi restu sola. 

Min ne ĝojigos jam nenies 

dorloto, amo 

kaj vort' karesa, 

eĉ se ĝi sonus per Ĥaritaj ĉarmaj tonoj, 
eĉ se liuto de Apollo ĝin akompanus. 


ĤORO 


Vin la purpura lit” atendas, 
la lanaj molaj tukoj 
al dorm' redonos ĉarman korpon. 


LAODAMIA 


(forstrante de si la ornamojn kaj forĵetante ilin) 
De brusto mia 
forprenu la tintilojn orajn, 
en ĝin penetris sufokanta sveno; 
ringoj serpentaj min bruligas, 
la bronza kristaldiademo tropezas 
kaj premas la frunton; 
la femurligiloj mordas min volupte, ... 
la deziroj dronas nesatigitaj. 
ĤORO 
La herbaromo el kuŝejo 
sin levas fume 


mistera brulas ama flamo 
de Amoroj. 

Rigardu: jen el fumaj ringoj 
leviĝas ombroj super lito. 


LAODAMIA 
Blankiĝas liliaj trunketoj belkreskaj, 
la bruston plenigas aromoj; 
disvolvitaj harligoj 
trempitaj en suko de rozoj kaj hiacintoj 
ame ekscitas 
kaj en la korpo sopiranta al ĉirkaŭprenoj 
elvokas rememorojn, kiuj min turmentas 
per deziroj, —la aromo svenigas min. 


ĤORO 


Jeĵuru trifoje 


pelu fantomojn, kiujn naskas freneza penso, 
prenu papavan trunkon, 

per seka floro frapu malĝojan frunton 
kvarfoje, tiam alvenos dormo, 

kiu kvietigos vian malĝojon. 


LAODAMIA 
Dormo de Solulino... 


Ne premos min en la pasiaj brakoj 

l edzo—amato; 

antaŭ mi staras fantomo en formo nebula 
kaj ĵetas malĝojajn brilojn el la okuloj. 


ĤORO 
Pens' laca vin kondukas 
en rondon de tromplogoj; 


eniru en la liton 
kaj ĉesu malesperi 
sencele plendas buŝo via. 


LAODAMIA 
Malplena estas mia lito. 
Kompatu min mizeran. 
HORO 
Kompaton vi forpelas mem... 
kiel vi sola, sopiranta 
vagos dum nokto la malluma? 


LAODAMIA 
(iras en la profundon de l scenejo, rigardante 
la maron). 
ĤORO 

La veston surŝutas per rosaj perloj nebulo, 
Notus—malvarmo alflugas de l'ondoj. 
Kiun vi atendas, kiun vi divenas, 
rigardante malproksiman nebulon? 

LAODAMIA 
Tra la nebula spac', 
tra nigra brua mar' 
alnaĝas ŝip' silenta. 

ĤORO 

Kvazaŭ statuo staras ŝi, 
retenas spiron en la brust', 
aŭskultas eĥojn ventajn. 

LAODAMIA 
Aŭskultas mi la eĥojn ventajn, 
malvarm’ alflugas de ia mar’, 
la ond' balancas ŝipon; 

sur ŝip' nebula ombro staras, 

sur ondoj balanciĝas... 

ĝin ruĝokula remas 

grizhara maljunulo, ... 

Faron! — Boato haltu! 

haltu mistera ombr’! 

Forprenu ankaŭ min... 

HORO 

Ho malfeliĉa! Kiun ŝi alvokas?! 

L' infer' senditojn al ŝi sendas!... 
(Sur la kurteno, kiun kuntiris la Ĥoro ont vid- 
as en nebulaj koloroj kvazaŭ grandan lagon; 
ŝaŭmantaj ondoj rebrilas sur ĝi inter nigraj 
srofundaĵoj; — naĝas granda boato kaj en ĝi 
staras grizhara Haron kun flamantaj okuloj 
kaj remas... 
La ombroj de l animoj envolvitaj en blankajn 
mortkovrilojn staras amasigitaj kune kaj plor- 
etas geme). 


LAODAMIA 
(rigardas la vidaĵon kvazaŭ freneza) 
Vi kies la animojn 
en blankaj mortkovriloj 
en luna lum' kondukas 
al nokto la eterna? 
Fantomoj ĝemas, ploras 
kvazaŭ vesperta aro 
premanta sin de timo 
en truoj sub tegmentoj. 


(/a vidaĵo malaperas). 

LAODAMIA 


(elŝiriĝas el la ĉirkaŭprenoj de } Ĥoro). 


Kuraĝe li distranĉas 

per ŝip' la maron larĝan, 
gloramo lin mortigas, 
laŭr' kronas lin. 

Mi sola ploras, ĝemas 

ĝis l' amon venkos Morto, 
al mi redonos l' edzon 
misteroplena Orkus. 
Hodiaŭ plend' multobligita 
disŝiras koron mian; 

pli flame preĝas mi hodiaŭ, 
Hera!—mi estas malfeliĉa. 
Soleco mia malespera 
disŝiras koron mian, 
minacojn super mi arigas 
la venĝavida Dike. 


Aŭskultu min, diin' plej sankta: 


suferoj premas min terure, 
Hera!—mi estas malfeliĉa! 

La fremdan amis mi heroon, 
knabinon li forrabis min 

el patra domo en la sian; 

la patro min malbenis... 

Ĉu venos fin' por larmoj miaj, 
Ĉu mi plenumis ian kulpon...? 
Hera!—mi estas malfeliĉa. 

El ĉirkaŭpreno flama mia 
heroo kuras for trans maroj, 
ekamis li batalan gloron 

kaj ploron mian ne aŭskultas; 
al li profetas oni morton, — 

lin glor' de morto logas; 
forgesas li edzinon sian; 
malplena restis mia domo, 

mi juna velkas en soleco... 

Ĉu venos fin’ por larmoj miaj...!? 
Hera!—mi estas malfeliĉa. 


Min mokas Sorto, 

Sonĝo kaj Sorĉo, 

ludas kun mi kruele; 

min persekutas dia puno, 
kaj ploras koro mia 


(si trapikas la bruston per ponardo kaj falas). 

La knabinoj metas ŝin sur la liton; ili 
disŝovas la kurtenon por kunvoki la domanojn; 
la domanoj alkuras; ĉiuj kun timo ariĝas ĉirkaŭ 
la mortinta reĝino. 

Profunde, tra la ĝardeno iras la animoj de 
Protesilas kaj Laodamia; alpremante sin reci- 
proke ili iras malrapide al la tombejo kaj mal- 
aperas en la malluma faŭko de la tombejo; 
la bronza pordo brue fermiĝas post ili. 

Ĉe la ekbruo de la fermiĝanta pordo de 
l tombejo ĉiuj kapoj de l Ĥoro subite turnas 
sin al la ĝardeno. 


E T 

kem KIN 


ganistaw Wyspiański. 2 


Antaŭ kelkaj monatoj la pola literaturo kovriĝis 
per funebro post la morto de unu el ĝiaj plej eminent- 
aj kaj originalaj nuntempaj poetoj. 

„Granda, nekomprenita li foriris, sufokita de tur- 
mentoj de sia grandega laboro, inter amasego de siaj pentr- 
aĵoj, kiujn li eligis per reĝa mano el la flamanta cerbo, 
kaj al kiuj la vivo de l' senlibera popolo ne donis vojon 
kaj aeron.“ 

Tiuj ĉi vortoj, per kiuj komencis sian parolon 
pri Wyspiański la konata pola literaturisto kaj nia mal- 
nova samideano Belmont, bone karakterizas la krean 
talenton de l' mortinta poeto kaj la rilaton al li de liaj 
samlandanoj. 

La genio de Wyspiański estas plena de tiu 
tragismo, kiun ne povas kompreni pli vasta rondo da 
homoj. Oni malmulte komprenis lin dum lia mallonga 
vivo kaj ne pli multe oni komprenas lin ankaŭ nun 
post lia plena de tragismo morto. Wyspiański mortis 
en malsanulejo, ĝis la lasta momento batalante kun ma- 
teriala mizero, malgraŭ tio, ke tiu ĉi eksterordinara 
homo kunigis en sia persono du grandegajn talentojn 
de poeto kaj pentristo. 

Se li trovis malmulte da famo en sia propra lando, 
tute ne estas mirinda, ke por la fremdlandanoj li restis 
preskaŭ ne konata. 

La grandega genio de Wyspiański ĝis hodiaŭ ne 
estas ankoraŭ sufiĉe analizita. Lia krea talento estas 


3) legu: Stanislav Vyspianski, 


tiel plena de enigmoj, ke oni facile povas kompreni, 
kial oni nomas lin misteroplena. 

Ni diris en la komenco, ke la genio de Wyspian- 
ski estas pure originala. Kaj efektive, inter la verkistoj 
de l' pasinta literaturo kaj de la lasta tempo malfacile 
estas trovi tute similan al li. La plej multe li alprok- 
simiĝas al Maeterlinck, kies verkojn ankaŭ trapenetras 
tiu profunda misticismo kaj tragismo, kiuj estas karak- 
terizaj ecoj de l” talento de Wyspiański. Sed parencaj 
per la tono, ili diferenciĝas per ĝia potenco. Maeterlinck 
estas kvieta melankoliko; la morto en liaj verkoj aperas 
senbrue, sur la fingroj, kvazaŭ ombro, lasas impreson 
de l reviga malĝojo; ĉe Wyspiański, kiel diras la bon- 
ega pola kritikisto W. Feldman, ĝi aperas kvazaŭ 
„krakado de ostaro kun terura siblo de falĉilo, kun el- 
spiro de tomboj — terura krianta per tondra voĉo.“ 

La plej karakterizaj ecoj de l verkoj de Wy- 
spiaŭski— estas potenco kaj grandego, en kiujn vestiĝ- 
as ĉiu lia penso kaj ĉiu sento. Legante liajn verkojn, 
ŝajnas al ni, ke ni vagas en iaj misteroplenaj spacoj; 
tiu ĉi potenco spiranta el liaj tragedioj trapenetras la 
leganton per ia malluma misticismo; vi ne trovos en 
ili tiujn varmajn sunajn brilojn, kiuj kutimis vin ĝojigi 
dum la legado de aliaj poetoj. 

Ĉie vi sentas ian malĝojan potencon, ĉiu sento 
farigas ĉe li grandega dramo de animo. Wyspiański 
riĉigis la polan literaturon per sufiĉe granda nombro 
da ĉefverkoj — kaj ĉie tiu sama impreso, tiu sama sen- 
espera fatalismo. „La edzigofesto”, „Legiono,” „Mal- 
beno“, „Liberiĝo,“ „Ahilles“, „Legendo“ estas vico da 
potencaj, plenaj de vizioj dramoj. Por iomete konatigi 
la eksterlandon kun la talento de Wyspiański, ni elektis 
por la traduko unu el liaj malpli konataj verkoj, sed 
egale belan kiel ĉiuj aliaj liaj verkoj kaj bonege respe- 
gulantan la karakteron de lia poezia genio. 

La tragedio „Protesilas kaj Laodamia“ estas bazita 
sur unu el grekaj mitoj. Laodamia, filino de } reĝo 
Akastos, estis forrabita de la heroo Protesilas, kiu mort- 
falas en la batalo kontraŭ Troja. La amanta kaj sopir- 

anta al li edzino sukcesis elpetegi la diojn, kiuj reven 
igas al ŝi la ombron de Protesilas, kun kiu ŝi poste 
foriras en la eternecon. 

Sur la fono de tiu ĉi plena de melankolia poezio 
mito Wyspiański kreis korfrapantan potencan tragedion 
de animo. 

La pasia volupto de unu Laodamia donas al la 
poeto okazon disvolvi grandegan tragedion kun vidaĵoj 
de sangaj bataloj, fantomoj de Hades, Hermes, Haron 
kun la vico da surdaj kaj fantaziplenaj figuroj aperant- 
aj kvazaŭ elvokitaj per sorĉoj. La sopiron de Laoda- 
mia la poeto, personigas en la formo de Enuo kaj 
Inkubo. Antaŭ la leganto en ĉarmaj pentraĵoj trapasas 
vico da rememoroj el la infanaj jaroj de Laodamia, pri 
komunaj momentoj de l' edziĝa dolĉo. La tragedio fin- 
iĝas per plena de feruro memmortigo de Laodamia, 
kiu tiamaniere volas sendisige kunigi sian anion kun 
la amato. =) 

En tiu ĉi malgranda verko de Wyspiański respe- 
gulas klare la tuta karaktero de lia krea talento. 

Oni sentas en ĝi la potencan imagon de Wyspian- 
ski, kiu la kvietan sopiron de l' heroiro transformis en 
korfrapantan plenan de tragismo dramon. 

Tia estas Wyspiański en ĉiuj siaj verkoj, eĉ en 
siaj verkoj de pentrarto, kies li estis unu el la plej 
eminentaj nuntempaj reprezentantoj en Polujo. La pentr- 
aĵoj de Wyspiański, estas hodiaŭ larĝe admirataj en 
la eksterlando. 

Kiel en sia poezio, tiel ankaŭ ĉi tie li estas tiu 
sama artisto de anima tragedio: malvarmo kaj teruro 
blovas sur la rigardanton, kiam oni admiras liajn ĉef- 
verkojn de pentrarto; grandegoj ideaj kuniĝas ĉi tie 
konsente kun la grandego de lia fantazio por krei pentr- 
aĵojn plenajn de teruro. 

Tre interese estas konatiĝi kun la opinio en tiu 
ĉi direkto de la eksterlanda kritiko. 


3) La orginalo en granda parto estas skribita verse. La esper- 
anta traduko konservis nur ghian ritmon kaj formon, — tiamaniere 
oni povis pli facile konservi la precizecon de l' originalo. 

En la aprila numero de „Mercure de France“ la 
konata estetikisto William Ritter, svisa naskito, nun 
loĝanta en Parizo enpresis grandan artikolon pri la 
pentraĵoj de Wyspiański. Ni citos el ĝi nur kelkajn 
pli gravajn punktojn, kiuj laŭ nia opinio plej bone karak- 
terizas la talenton de Wyspianski. „Por lin kompreni,“ 
diras Ritter, „oni devas antaŭ ĉio koni lian privatan 
vivon, scii pri lia terura ruiniginta lin malsano kaj pri 
tio, kiel intime estis ligita lia arto kun la mondo mal- 
sanuleja. Kaj tiam ĉiu facile komprenos tiun malĝojan 
animon kaj malsanan flankon de liaj verkoj. Wyspian- 
ski ne serĉis ekscentrecon; tia li estis, tia li vivis, tia 
li kreis“. 

Ritter vidas en li plej eminentan nuntempan 
dekoracian pentriston. Ĉion, kion li volis esprimi, li 
esprimis noble kaj nekompareble. Liaj tipoj estas 
ĉe la unua rigardo malbelaj, sed ĉe pli proksima 
konatiĝo ili ravas per sia potenca impreso. Pripa- 
rolante fine liajn skizojn dekoraciajn Ritter aldonas: 
„Genio multe pli perfekta ol ĉiuj, kun kiuj penis 
lin kompari la kritiko (Hodler, Munch, Gaugin) li fariĝ- 
os unu el la plej dolorigaj revaj temoj de l' estontaj 
generacioj: mortinta en trideknaŭa jaro de sia vivo, 
de dek jaroj premata de malsano! Kion li povus doni 
en plena sano, ĝuante vivon senzorgan kaj kvietan?!!“ 

Tio sama, kion diris Rttter pri la pentrista arto 
de Wyspiański povas esti entute ripetita pri liaj poeziaj 
verkoj, ĉar kiel ni diris supre, la lemoj de tiuj ĉi du 
specoj de lia genio estis preskaŭ la samaj. Eble en 
malproksima estonteco la verkoj do Wyspiański transir- 
os en fremdajn literaturojn kaj tiam tiu „nekompren- 
ita“ de sia propra nacio genio trovos admirantojn en la 
tuta mondo. 

Tradukinto. 

